stanford-oval/wikipedia huggingface dataset:
พระราชรัตนโมลี (นคร เขมปาลี)

| พระราชรัตนโมลี (นคร เขมปาลี) |
| --- | --- |
ชื่ออื่น: ท่านเจ้าคุณนคร ป.ธ.6
ส่วนบุคคล
เกิด: 29 พฤษภาคม พ.ศ. 2465 (86 ปี ปี)
มรณภาพ: 29 พฤษภาคม พ.ศ. 2551
นิกาย: มหานิกาย
การศึกษา: ป.ธ.6,Ph.D.(ปรัชญา)
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร
พรรษา: 58 พรรษา
ตำแหน่ง: ผู้ช่วยเจ้าอาวาสวัดมหาธาตุยุวราชรังสฤษฎิ์ เจ้าคณะ 3 อธิการบดีมหาวิทยาลัยมหาจุฬาลงกรณราชวิทยาลัย
พระราชรัตนโมลี (นคร เขมปาลี) (29 พฤษภาคม พ.ศ. 2465-29 พฤษภาคม พ.ศ. 2551) เป็นอดีตผู้ช่วยเจ้าอาวาสพระอารามหลวง วัดมหาธาตุยุวราชรังสฤษฎิ์ราชวรมหาวิหาร,อดีตอธิการบดี มหาวิทยาลัยมหาจุฬาลงกรณราชวิทยาลัย ระหว่าง พ.ศ. 2529 - 2540,เป็นมีผู้ส่วนสำคัญต่อการสนับสนุนให้เกิดการได้มาซึ่ง การตราพระราชบัญญัติมหาวิทยาลัยมหาจุฬาลงกรณราชวิทยาลัย พ.ศ. 2540  เคยต้องคดีข้อห้าอันเป็นคอมมิวนิสต์ ในสมัยจอมพล สฤษดิ์ ธนะรัชต์  (16 มิถุนายน พ.ศ. 2451 – 8 ธันวาคม พ.ศ. 2506) นายกรัฐมนตรีไทยคนที่ 11 และต้องถูกจองจำถูกคุมขังในสันติปาลาราม เป็นเวลากว่า 4 ปี ระหว่าง พ.ศ. 2503-2507 และถูกปล่อยตัวโดยไม่มีการส่งฟ้องศาลแต่อย่างใด
ในระหว่างถูกจองจำได้แปลหนังสือเรื่อง “Glimpses of World History” ในชื่อภาษาไทยว่า โฉมหน้าประวัติศาสตร์สากล และ “Letters from a Father to His Daughter” ในชื่อภาษาไทยว่า จดหมายจากพ่อถึงลูกสาว ของ “ยวาหรลาล เนห์รู” อดีตนายกรัฐมนตรีอินเดีย ภายใต้การแนะนำจาก “อาจารย์กรุณา กุศลาสัย” (10 พฤษภาคม พ.ศ. 2463 - 13 สิงหาคม พ.ศ. 2552) อดีตสามเณรใจสิงห์ ในโครงการ "พระภิกษุสามเณรใจสิงห์–Lion-hearted Bhikkhus and Samaneras"   ของ พระโลกนาถ (ซัลวาโตเล ซิโอฟฟี)  พระภิกษุชาวอิตาลี ที่นำพระภิกษุจากไทย พม่า ทีเดินธุดงค์ด้วยเท้าจากประเทศไทยไปศึกษาอบรมที่ประเทศอินเดีย เป็นนักเขียนบทความและสารคดี เป็นผู้เชี่ยวชาญด้านภาษาฮินดี ภาษาสันสกฤต และภารตวิทยา กรุณาได้รับรางวัลศรีบูรพาปี พ.ศ. 2538, ที่ถูกคุมขังอยู่ด้วยกันในขณะนั้น  พร้อมทั้งได้เขียนบันทึกชีวิตไว้ในหนังสือ ชีวิตลิขิตของกรรม  ที่มีความตอนหนึ่งที่เกี่ยวกับพระสงฆ์กับการเมืองที่ว่า “…นี่คือระบอบประชาธิปไตยแบบไทยที่มีอุณหภูมิไม่แน่นอน ครึ่งใบบ้าง ค่อนใบบ้าง เต็มใบบ้าง ตามวุฒิภาวะของผู้นำรัฐบาล แม้รัฐธรรมนูญก็สามารถเปลี่ยนใหม่ได้ตามพลังและอำนาจนิยม…”
วุฒิการศึกษา

Doctor of Philosophy (Ph.D.) สำเร็จการศึกษาระดับปริญญาเอก สาขาปรัชญา นวนาลันทามหาวิหาร มหาวิทยาลัยมคธ ประเทศอินเดีย
สอบไล่ได้นักธรรมชั้นเอก สำนักศาสนศึกษา วัดนางในฮัมมิการาม อำเภอวิเศษชัยชาญ จังหวัดอ่างทอง สำนักเรียนคณะจังหวัดอ่างทอง
สอนได้เปรียญธรรม 6 ประโยค สำนักเรียนวัดมหาธาตุยุวราชรังสฤษฎิ์ราชวรมหาวิหาร แขวงพระบรมมหาราชวัง เขตพระนคร กรุงเทพมหานคร
ศาสนกิจ > งานปกครองคณะสงฆ์

พ.ศ. 2515 - 2518 ได้รับพระบัญชาแต่งตั้งให้ดำรงตำแหน่งเป็น เจ้าอาวาสวัดไทยนาลันทา ประเทศอินเดีย
ได้รับพระบัญชาแต่งตั้งให้ดำรงตำแหน่งเป็น ผู้ช่วยเจ้าอาวาสพระอารามหลวง วัดมหาธาตุยุวราชรังสฤษฎิ์ แขวงพระบรมมหาราชวัง เขตพระนคร กรุงเทพมหานคร
ได้รับแต่งตั้งจากเจ้าอาวาสวัด ให้ดำรงตำแหน่งเป็น เจ้าคณะ 3 อารามวัดมหาธาตุยุวราชรังสฤษฎิ์ กรุงเทพมหานคร
ผู้อำนวยการมหาธาตุวิทยาลัย
ศาสนกิจ > งานด้านการศึกษา

พ.ศ. 2492 ได้รับแต่งตั้งเป็นครูสอนพระปริยัติธรรม สำนักเรียนวัดมหาธาตุยุวราชรังสฤษฎิ์ แขวงพระบรมมหาราชวัง เขตพระนคร กรุงเทพมหานคร
พ.ศ. 2493 ได้รับแต่งตั้งเป็นครูสอนโรงเรียนบาลีมัธยมศึกษา มหาวิทยาลัยมหาจุฬาลงกรณราชวิทยาลัย
พ.ศ. 2501 เป็นผู้กำกับโรงเรียนบาลีมัธยมศึกษา มหาวิทยาลัยมหาจุฬาลงกรณราชวิทยาลัย
พ.ศ. 2518 ผู้อำนวยการแผนกสำนักธรรมวิจัย มหาวิทยาลัยมหาจุฬาลงกรณราชวิทยาลัย
พ.ศ. 2521 เลขาธิการ มหาจุฬาลงกรณราชวิทยาลัย ในพระบรมราชูปถัมภ์
พ.ศ. 2529–2540 อธิการบดี มหาวิทยาลัยมหาจุฬาลงกรณราชวิทยาลัย
สมณศักดิ์

เป็นพระเปรียญธรรม 6 ประโยค มหาเถรสมาคมจัดลำดับชั้นพัดยศสมณศักดิ์ ที่พระมหานคร เขมปาลี ป.ธ.6
5 ธันวาคม พ.ศ. 2531 เป็น พระราชาคณะชั้นสามัญเปรียญ ในราชทินนามที่ พระอมรเมธาจารย์ (สป.)
10 มิถุนายน พ.ศ. 2539 เป็น พระราชาคณะชั้นราช ในราชทินนามที่ พระราชรัตนโมลี ศรีสิกขกิจวโรปการ มหาคณิสสร บวรสังฆาราม คามวาสี
การต้องอธิกรณ์

ถูกกล่าวหาว่าเป็นคอมมิวนิสต์และถูกจองจำจำคุกในสันติปาลารามข้อมูลจากในหนังสือที่บันทึกด้วยตัวท่านเอง ชีวิตลิขิตของกรรม  คืนวันหนึ่งในเดือนกรกฎาคม พ.ศ. 2503 เวลาประมาณ 17.00 น. ก็พบ พ.ต.อ.ชลอ ขุทภาสน์ พร้อมด้วยตำรวจสันติบาลจำนวนหนึ่งมานั่งรอข้าพเจ้าอยู่แล้ว แสดงตัวเข้าจับกุมข้าพเจ้าในข้อกล่าวหาว่า มีการกระทำอันเป็นคอมมิวนิสต์ พร้อมกับพระมหามนัส จิตฺตทโม (พวงลำเจียก) และได้ทำการค้นห้องพักยึดเอาหนังสือที่ได้รับมอบถวายมาจากประเทศจีนเป็นแดงจำนวนหนึ่งและพาไปควบคุมไว้ที่สโมสรกรมตำรวจปทุมวัน  เวลา 3 วัน ก็พาเราทั้งสองไป บังคับเอาผ้าเหลืองผ้าจีวรออก และใช้ผ้าแต่งกายคฤหัสถ์แทนต่อหน้าพระเทพเวที (ฟื้น ชุตินฺธโร) เจ้าอาวาสวัดสามพระยา และเจ้าคณะกรุงเทพมหานคร แล้วนำไปควบคุมไว้ที่ห้องขังที่อาคารหลังหนึ่ง ใกล้กับสโมสรกรมตำรวจนั้น
รายชื่อศิลปินเพลงลูกทุ่ง

รายนามศิลปินเพลงลูกทุ่ง จัดเรียงตามลำดับตัวอักษรนำหน้าชื่อและสกุลจริงของศิลปิน และแสดงชื่อเล่นหรือชื่อในวงการไว้ในวงเล็บ
ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้
ก

เกษม คมสันต์
กานต์ ทศน
การะเกด
ก้านตอง ทุ่งเงิน
ก้าน แก้วสุพรรณ
กังวาลไพร ลูกเพชร
ก้องไพร ลูกเพชร
ก้อง กาจกำแหง
กาเหว่า เสียงทอง
ข

ข้าวทิพย์ ธิดาดิน
ขวัญจิต ศรีประจันต์
ขวัญใจ ศรีประจันต์
ขวัญชัย เพชรร้อยเอ็ด
ขวัญดาว จรัสแสง
ค

คำมอด พรขุนเดช
คัมภีร์ แสงทอง
จ

จินตหรา พูนลาภ
จันทรา ธีรวรรณ
จุมพล ทองตัน
จักรพันธ์ ครบุรีธีรโชติ
จินดา สมบัติเจริญ
จันจวง ดวงจันทร์
จีรพันธ์ วีรพงษ์
ช

ชาย เมืองสิงห์
ชล อภิชาติ
ชาญ เย็นแข
ชายธง ทรงพล
ชัยชนะ บุญนะโชติ
ไชยา มิตรชัย
ชวรินทร์ เพริศพิริยะวงศ์
ชาตรี ศรีชล
โชคชัย โชคอนันต์
ทีป็อป
แช่ม แช่มรัมย์
ด

เดือนเพ็ญ อำนวยพร
ดวงตา คงทอง
ดอกอ้อ ทุ่งทอง
ดาว มยุรี
ดำรง วงศ์ทอง
เด่นชัย สายสุพรรณ
ดำ แดนสุพรรณ
เด่น บุรีรัมย์
แดน บุรีรัมย์
ดาว บ้านดอน
ต

ต่าย อรทัย
ตุ้ม จ่านกร้อง
แตน อรอุมา
ตติยา สนสกุล
เต้ย อธิบดินทร์
เต้ย อภิวัฒน์
ท

เทียนชัย สมยาประเสริฐ
แทน นครปฐม
ทิว สุโขทัย
ทรายทอง ณ โคราช
ทศพล หิมพานต์
เทพพร เพชรอุบล
เทพศร นครสวรรค์
ทูล ทองใจ
ธ

ธันวา ราศีธนู
น

นภา เกียรติวันชัย
นกน้อย อุไรพร
นิค นิรนาม
นิยม มารยาท
น้ำอ้อย พรวิเชียร
เน็ค นฤพล
นงเยาว์ ดาวสุพรรณ
นพพร เมืองสุพรรณ
นพเก้า เดชาพัฒนคุณ
นฤมล ศักดาฤทธิเดช
บ

บรรจบ พลอินทร์
เบียร์ พร้อมพงษ์
เบลล์ นิภาดา
บ่าววี
บรรจบ เจริญพร
ป

เปาวลี พรพิมล
แป้งร่ำ ศิวนารี
เปิ้ล ชิโณรส
ปีเตอร์ โฟดิฟาย
ปอยฝ้าย มาลัยพร
ปอง ปรีดา
ผ

ไผ่ พงศธร
ผ่องศรี วรนุช
ฝ

ฝน ธนสุนธร
พ

เพลิน พรหมแดน
พนม นพพร
พนมไพร ลูกเพชร
พร ไพรสณฑ์
พร ภิรมย์
พรศักดิ์ ส่องแสง
พรพรรณ วนา
พรไพร เพชรดำเนิน
พรเทพ พรทวี
เพชร โพธาราม
ไพรวัลย์ ลูกเพชร
แพ็กกี้ สกลนรี
พรชัย วรรณศรี
เพรียวพันธ์ หัสดี
พิมพ์ใจ เพชรพลาญชัย
พุ่มพวง ดวงจันทร์
พิมพา พรศิริ
พฤกษ์ พานิช
พุฒิพงศ์ อัสสรัตนกุล
พี สะเดิด
เพชร พนมรุ้ง
ภ

ภาวนา ชบาไพร
ภัควรรธน์ พิสิษวุฒิรัชต์
ภูศิลป์ วารินรักษ์ (เต๋า ภูศิลป์)
ภูษิต ภู่สว่าง
ภาลฎา ฐิตะวชิระ
ภู ศรีวิไล
ม

มนต์แคน แก่นคูน
มนต์รัก ขวัญโพธิ์ไทย
แมน เนรมิตร
ไมค์ ภิรมย์พร
แมน มณีวรรณ
แมงปอ ชลธิชา
ไม้เมือง (วงดนตรี)
มด อุบลมณี
เมืองมนต์ สมบัติเจริญ
มนต์ไพร ลูกราชบุรี
ไมตรี ศรีสุพรรณ
ย

ยิ่งยง ยอดบัวงาม
ยุ้ย ญาติเยอะ
ยอดรัก สลักใจ
ยุพิน แพรทอง
ร

รักชาติ ศิริชัย
รังษี เสรีชัย
รุ่ง สุริยา
เรียม ดาราน้อย
รุ่งเพชร แหลมสิงห์
รัชนก ศรีโลพันธุ์
ร้อยเอ็ด เพชรสยาม
ระพิน ภูไท
ล

ลำยอง หนองหินห่าว
ลำไย ไหทองคำ
ลำเพลิน วงศกร
เล้ง ศรันยกันย์
ลูกแพร อุไรพร
ละอองดาว โสธรบุญ
ว

วิไล พนม
แววตา สถาพร
ไวพจน์ เพชรสุพรรณ
วันทนา สังข์กังวาล
วรานุช พุทธชาด
วิรดา วงศ์เทวัญ
เวียง นฤมล
วลีรัตน์ สีนวลจันทร์
วันชนะ เกิดดี
วิเศษ เวณิกา
ศ

ศรีสอางค์ ตรีเนตร
ศักดิ์ชาย วันชัย
ศรคีรี ศรีประจวบ
ศรชัย เมฆวิเชียร
ศรเพชร ศรสุพรรณ
ศรีไพร ลูกราชบุรี
ศักดิ์ศรี ศรีอักษร
ศักดิ์สยาม เพชรชมภู
ศรเทพ ศรทอง
ศิรินทรา นิยากร
ศิริพร อำไพพงษ์
ศร สินชัย
ศุภณัฐ เฉลิมชัยเจริญกิจ
ศิริรัตน์ จันทน์เทศ
ศรีนวล สมบัติเจริญ
ศรศรี คีรีพันธ์
ศรเทพ ศรทอง
ส

สุจินดา หมอโอสถ
สมานมิตร เกิดกำแพง
สุชาติ เทียนทอง
สรวง สันติ
สมัย อ่อนวงศ์
แสงจันทร์ ดาวลอย
สาริกา กิ่งทอง
โสนน้อย เมืองสุพรรณ
เสกศักดิ์ ภู่กันทอง
เสกสรรค์ ขวัญอ่างทอง
สดใส รุ่งโพธิ์ทอง
แสงสุรีย์ รุ่งโรจน์
เสรี รุ่งสว่าง
สายัณห์ นิรันดร
สายัณห์ สัญญา
สัญญา พรนารายณ์
แสนสุข แดนดำเนิน
สุนารี ราชสีมา
สรเพชร ภิญโญ
สุธิราช วงศ์เทวัญ
สนธิ สมมาตร
สมพงษ์ เลือดทหาร
สายเชีย วงศ์วิโรจน์
สุขสันต์ วันสว่าง
ส้ม พฤกษา
เสถียร ทำมือ
สาว สมภาร
สมบูรณ์ ปากไฟ
สุรพล สมบัติเจริญ
สะกาวเดือน โสธรบุญ
สุรชัย สมบัติเจริญ
สังข์ทอง สีใส
สุริยัน ส่องแสง
แสงจันทร์ ดาวลอย
สุรชาติ สมบัติเจริญ
สลา คุณวุฒิ
สนธยา ชิตมณี
สุมิตร สัจจเทพ
ห

หงษ์ทอง ดาวอุดร
หนึ่ง รุ่งทิวา
แหวนเพชร วงทอง
เหมียว คุณาธาร
แหลมทอง บัวไทย
ไหมไทย หัวใจศิลป์
หนึ่ง หฤทัย
หญิง ธิติกานต์
หนู มิเตอร์
หลวงไก่
อ

อรุณี ขวัญบัว
เอกพล มนต์ตระการ
อาภาพร นครสวรรค์
อังคนางค์ คุณไชย
อาจารียา พรหมพฤกษ์
อัมพร แหวนเพชร
อัษฎาวุธ เหลืองสุนทร
เอกชัย ศรีวิชัย
เอกพจน์ วงศ์นาค
เอกราช สุวรรณภูมิ
แอน อรดี
โอภาส ทศพร
อิสร์ อิสรพงศ์
อินทิรา โมราเลส
มิ้วส์ อรภัสญาน์
ฮ

ฮาย ชุติมา
ฮันนี่ ศรีอีสาน
คลาริส

| คลาริส |
| --- | --- |

ข้อมูลพื้นฐาน
ที่เกิด: ฮกไกโด, ญี่ปุ่น
แนวเพลง:  ซินธ์ป็อป  เจป็อป  เพลงอนิเมะ 
ช่วงปี: ค.ศ. 2009–ปัจจุบัน
ค่ายเพลง: เอสเอ็มอีเรเคิดส์ (ค.ศ. 2010–2017) ซาครามิวสิก (ค.ศ. 2017–ปัจจุบัน)

สมาชิก: คลารา เอลลี แอนนา

อดีตสมาชิก: อลิซ คาเรน

เว็บไซต์: www.clarismusic.jp
คลาริส (อังกฤษ: ClariS) เป็นกลุ่มนักร้องญี่ปุ่นแนวเจป็อป ก่อตั้งเมื่อ ค.ศ. 2009 ประกอบด้วย คลารา และอลิซจากฮกไกโด ซึ่งขณะนั้นพวกเธอกำลังเรียนอยู่ชั้นมัธยมต้น อลิซออกจากวงเมื่อกลาง ค.ศ. 2014 คาเรนเข้าร่วมวงในปลายปีเดียวกัน และออกจากวงใน ค.ศ. 2024 เอลลี และแอนนาเข้าร่วมวงเมื่อต้น ค.ศ. 2025
คลารา และอลิซเริ่มต้นด้วยการร้องเพลงโคฟเวอร์เพลงอนิเมะ และเผยแพร่วิดีโอลงในเว็บไซต์นิโกะนิโกะ ระหว่าง ค.ศ. 2009 ถึง 2010 ต่อมา คลาริสเซ็นสัญญากับเอสเอ็มอีเรเคิดส์ และวางจำหน่ายซิงเกิลเปิดตัวชื่อว่า "ไอรอนี" ในเดือนตุลาคม ค.ศ. 2010 ระหว่างปี ค.ศ. 2011 ถึง 2012 ก็ได้วางจำหน่ายอีกสามซิงเกิลและอัลบั้มเปิดตัวชื่อ เบิร์ทเดย์ (2012) ซึ่งได้รับรางวัลแผ่นทองคำจากสมาคมผู้ประกอบกิจการเพลงของญี่ปุ่น สำหรับการวางจำหน่ายมากกว่า 100,000 ชุดภายในปีเดียว ระหว่างปี ค.ศ. 2012 ถึง 2014 ก็ได้วางจำหน่ายอีกหกซิงเกิลและอัลบั้มที่สองชื่อ เซคันด์สตอรี (2013) และอัลบั้มที่สาม ปาร์ตีไทม์ (2014) คลาริสย้ายสังกัดไปอยู่กับซาครามิวสิกซึ่งอยู่ภายใต้สังกัดโซนี่มิวสิกเอ็นเตอร์เทนเมนต์เจแปนใน ค.ศ. 2017
เพลงของคลาริสถูกนำไปใช้ในอนิเมะหลายเรื่อง เช่น น้องสาวของผมไม่น่ารักขนาดนั้นหรอก, สาวน้อยเวทมนตร์ มาโดกะ, ปกรณัมของเทียม, รักลวงป่วนใจ และ น้องสาวของผมคืออาจารย์เอโรมังกะ พวกเธอยังเคยแสดงที่นิปปงบูโดกัง และงานดนตรีอนิเมะในญี่ปุ่น เช่น อนิแม็กซ์มิวสิกซ์ และอนิเมโลซัมเมอร์ไลฟ์ พวกเธอได้แสดงในต่างประเทศเป็นครั้งแรกในเดือนพฤศจิกายน ค.ศ. 2017 ที่อนิเมะเฟสติวัลเอเชียในสิงคโปร์
คลาริสยังเป็นที่รู้จักจากสมาชิกที่ไม่แสดงหน้าต่อสาธารณะหรือเปิดเผยตัวตน สมาชิกในวงจะสวมหน้ากากระหว่างการแสดงสด และตัวตนของพวกเขาถูกแสดงโดยภาพประกอบที่วาดโดยศิลปินต่าง ๆ เพื่อใช้เพื่อเป็นสื่อส่งเสริมการขาย อย่างไรก็ตาม พวกเธอได้เปิดหน้ากากสองครั้งในระหว่างการแสดงในคอนเสิร์ตแปซิฟิโกโยโกฮามะใน ค.ศ. 2017 และในระหว่างคอนเสิร์ตครบรอบ 10 ปีของพวกเธอใน ค.ศ. 2020 พวกเธอได้เผยใบหน้าในมิวสิกวิดีโอเพลง "คอนเน็ก" ซึ่งนำมาร้องใหม่ใน ค.ศ. 2022
ชื่อ

ตั้งแต่ก่อตั้งวงจนถึง ค.ศ. 2014 คลาริสประกอบด้วยเด็กผู้หญิงสองคน ชื่อว่า "คลารา" และ "อลิซ" ทั้งคู่ใช้นามแฝงเพื่อรักษาการไม่เปิดเผยตัวตนของพวกเธอ ซึ่งขณะนั้นกำลังเรียนอยู่ชั้นมัธยมต้น โดยชื่อวงนั้นเป็นการรวมคำของชื่อสมาชิก "คลารา" และ "อลิซ" และเป็นชื่อที่ให้เกียรติตัวละครคลารีสจากภาพยนตร์อนิเมะเรื่อง ปราสาทสมบัติกัลยอสโตร (1979) ตามที่ระบุในเว็บไซต์ "ClariS" ยังสามารถมีความหมายมาจากคำละติน clarus ซึ่งแปลว่า  "ชัดเจน" และ "สว่าง"
ประวัติ > ค.ศ. 2009–2011: การก่อตั้ง การเปิดตัว และความสำเร็จของเพลงอนิเมะ

คลาริสก่อตั้งในช่วงปลาย ค.ศ. 2009 ในชื่อ "อลิส คลารา" ซึ่งขณะนั้นพวกเธอยังเป็นนักเรียนชั้นมัธยมต้นปีที่หนึ่ง คลารา และอลิส ได้ร้องเพลงคัฟเวอร์โวคาลอยด์ ชื่อ "สเต็ปทูยู" แล้วเผยแพร่วิดีโอลงในเว็บไซต์ นิโกะนิโกะ เมื่อวันที่ 10 ตุลาคม ค.ศ. 2009 คลาริสได้ออกผลงานเพลงคัฟเวอร์อีกเจ็ดเพลงในปีเดียวกัน
เมื่อวันที่ 24 เมษายน ค.ศ. 2010 สำนักพิมพ์โซนี่แมกกาซีน ภายใต้สังกัดโซนี่มิวสิกเอ็นเตอร์เทนเมนต์เจแปน เปิดตัวนิตยสารเพลงอนิเมะ ลิสอนิ! พร้อมแถมแผ่นซีดีที่บรรจุเพลงต้นฉบับ "ดร็อป" ที่แต่งโดย เคแซดจากไลฟ์จูน และร้องโดยคลาริส คลาริสได้ออกผลงานเพลงคัฟเวอร์อีกห้าเพลงใน ค.ศ. 2010 โดยเพลงคัฟเวอร์ที่สิบสามซึ่งเป็นเพลงสุดท้าย "ลิสซึน!!" จากอนิเมะเรื่อง เค-อง!! เผยแพร่เมื่อวันที่ 5 มิถุนายน ค.ศ. 2010 นิตยสารฉบับที่สองของ ลิสอนิ! วางจำหน่ายเมื่อวันที่ 24 กรกฎาคม ค.ศ. 2010 พร้อมแถมแผ่นซีดีที่บรรจุเพลงต้นฉบับ "คิมิโนะยูเมะโอมิโย" (ญี่ปุ่น: 君の夢を見よう) แต่งโดยเคแซด และร้องโดยคลาริสอีกครั้ง ซิงเกิลที่ประกอบด้วยสองเพลงดังกล่าว วางจำหน่ายเฉพาะที่งานคอมิเก็ต 78 เมื่อวันที่ 13 สิงหาคม ค.ศ. 2010 คลาริสเซ็นสัญญากับเอสเอ็มอีเรเคิดส์เมื่อเดือนกันยายน ค.ศ. 2010 ทำให้คลารา และอลิซรู้สึกประหลาดใจมาก ต่อมา อลิซก็ออกมาพูดว่า เธอรู้สึกสงสัยเกี่ยวกับเรื่องนี้ และสงสัยว่าพวกเธอกำลังโดนหลอกอยู่หรือไม่ คลาริสเปิดตัวซิงเกิลแรกในชื่อ "ไอรอนี" เมื่อวันที่ 20 ตุลาคม ค.ศ. 2010 แต่งโดยเคแซด "ไอรอนี" เปิดตัวอันดับที่ 7 บนชาร์ตซิงเกิลรายสัปดาห์ของออริกอน และถูกนำไปใช้เป็นเพลงเปิดของอนิเมะโทรทัศน์เรื่อง น้องสาวของผมไม่น่ารักขนาดนั้นหรอก เมื่อ ค.ศ. 2010 กูดสไมล์คอมพะนีได้วางจำหน่ายชุดเนนโดรอยด์เปอตีต์ของคลาริสในเดือนมกราคม ค.ศ. 2012 โดยอิงจากภาพประกอบ คลารา และอลิซ โดย ฮิโระ คันซากิ ของเพลง "ไอรอนี"
คลาริสออกซิงเกิลที่สองของพวกเธอในชื่อ "คอนเน็กต์" (ญี่ปุ่น: コネクト) เมื่อวันที่ 2 กุมภาพันธ์ ค.ศ. 2011 "คอนเน็กต์" เปิดตัวอันดับที่ 5 บนชาร์ตซิงเกิลรายสัปดาห์ของออริกอน และถูกนำไปใช้เป็นเพลงเปิดของอนิเมะโทรทัศน์เรื่อง สาวน้อยเวทมนตร์ มาโดกะ เมื่อ ค.ศ. 2011 "คอนเน็กต์" ได้รับรางวัลแผ่นทองคำโดยสมาคมผู้ประกอบกิจการเพลงของญี่ปุ่น (อาร์ไอเอเจ) เมื่อเดือนมกราคม ค.ศ. 2012 หลังมียอดจำหน่ายมากกว่า 100,000 ชุดภายในปีเดียว คลาริสได้ร้องเพลงคัฟเวอร์ของ "ทรูบลู" ซึ่งเป็นเพลงของโซน เมื่อ ค.ศ. 2003 ลงในอัลบั้มรำลึกชื่อว่า โซนทรีบิวต์: คิมิงะคูเรตะโมโนะ (ญี่ปุ่น: ZONEトリビュート～君がくれたもの～) วางจำหน่ายเมื่อวันที่ 10 สิงหาคม ค.ศ. 2011 คลาริสออกซิงเกิลที่สามในชื่อ "เน็กซัส" เมื่อวันที่ 14 กันยายน ค.ศ. 2011 และเปิดตัวอันดับที่ 5 บนชาร์ตซิงเกิลรายสัปดาห์ของออริกอน เพลงแต่งโดยเคแซดอีกครั้ง และถูกนำไปใช้เป็นเพลงเปิดของวิดีโอเกม โอเระ โนะ อิโมโตะ กะ คนนะ นิ คาวาอี วาเกะ กะ ไน พอร์เทเบิล กะ สึซึกุ วาเกะ กะ ไน นอกจากนี้ ยังเป็นเพลงประกอบไลต์โนเวลเล่มที่เก้าของ น้องสาวของผมไม่น่ารักขนาดนั้นหรอก คลาริสยังได้ปรากฏตัวเป็นแขกรับเชิญในเล่มเดียวกัน เพลง "โดนต์ไคร" ในซิงเกิล "เน็กซัส" ถูกนำมาใช้เป็นเพลงประกอบในเล่ม 0.5 ของนิตยสาร อาโอฮารุ ของชูเอชะ
ประวัติ > ค.ศ. 2012–2014: เปิดตัวอัลบั้มแรก การออกจากวงของอลิซ และการเปิดตัวของคาเรน

คลาริสออกซิงเกิลที่สี่ในชื่อ "ไนโชโนะฮานาชิ" (ญี่ปุ่น: ナイショの話; "บทสนทนาลับ") เมื่อวันที่ 1 กุมภาพันธ์ ค.ศ. 2012 และเปิดตัวอันดับที่ 2 บนชาร์ตซิงเกิลรายสัปดาห์ของออริกอน "ไนโชโนะฮานาชิ" แต่งโดยเรียวจากซูเปอร์เซลล์ และถูกนำไปใช้เป็นเพลงปิดของอนิเมะโทรทัศน์เรื่อง ปกรณัมของเทียม เมื่อ ค.ศ. 2012 คลารา และอลิซสำเร็จการศึกษาจากโรงเรียนมัธยมต้นเมื่อเดือนมีนาคม ค.ศ. 2012 คลาริสวางจำหน่ายอัลบั้มแรกในชื่อ เบิร์ทเดย์ เมื่อวันที่ 11 เมษายน ค.ศ. 2012 โดยวางจำหน่ายในสามรูปแบบได้แก่ รูปแบบปกติ มีแค่แผ่นซีดี รูปแบบจำนวนจำกัดโดยจะแถมดีวีดี และรูปแบบจำนวนจำกัดที่แถมฟิกเกอร์เนนโดรอยด์เปอตีต์สองตัว มีต้นแบบมาจากภาพวาดของคลาราและอลิซโดย อุเมะ อาโอกิ ของซิงเกิล "คอนเน็กต์" และซีดีพิเศษเป็นเพลงธีมของเนนโดรอยด์ อัลบั้ม เบิร์ทเดย์ ได้รับรางวัลแผ่นทองคำจากสมาคมผู้ประกอบกิจการเพลงของญี่ปุ่น เมื่อเดือนพฤษภาคม ค.ศ. 2012 คลาริสวางจำหน่ายซิงเกิลที่ 5 ในชื่อ "เวกอัพ" เมื่อวันที่ 15 สิงหาคม ค.ศ. 2012 โดยใช้เป็นเพลงเปิดให้กับอนิเมะโทรทัศน์เรื่อง โมยาชิมอนรีเทิร์นส์ เมื่อ ค.ศ. 2012 ซิงเกิลที่ 6 "ลูมินัส" (ญี่ปุ่น: ルミナス) วางจำหน่ายเมื่อวันที่ 10 ตุลาคม ค.ศ. 2012 ใช้เป็นเพลงเปิดให้กับภาพยนตร์อนิเมะเรื่อง สาวน้อยเวทมนตร์ มาโดกะ ในสองภาคแรก "ลูมินัส" ได้รับรางวัลแผ่นทองคำจากสมาคมผู้ประกอบกิจการเพลงของญี่ปุ่นเมื่อเดือนธันวาคม ค.ศ. 2014
ซิงเกิลที่ 7 "รียูเนียน" แต่งโดยเคแซด วางจำหน่ายเมื่อ 17 เมษายน ค.ศ. 2013 ใช้เป็นเพลงเปิดให้กับอนิเมะโทรทัศน์เรื่อง น้องสาวของผมไม่น่ารักขนาดนั้นหรอก ปีสอง เมื่อ ค.ศ. 2013 คลาริสวางจำหน่ายอัลบั้มที่สองในชื่อ เซคันด์สตอรี เมื่อวันที่ 26 มิถุนายน ค.ศ. 2013 ซิงเกิลที่ 8 "คัลเลอร์ฟูล" (ญี่ปุ่น: カラフル) วางจำหน่ายเมื่อ 30 ตุลาคม ค.ศ. 2013 ใช้เป็นเพลงเปิดให้กับภาพยนตร์อนิเมะเรื่อง สาวน้อยเวทมนตร์ มาโดกะ เดอะมูฟวี่ 3 ฉบับใหม่: นิทานแห่งการต่อต้าน
คลาริสแสดงสดครั้งแรกที่เซปป์โตเกียว เมื่อวันที่ 5 มกราคม ค.ศ. 2014 โดยร้องเพลง "รียูเนียน" โดยแสดงหลังม่านและมองเห็นแค่เงาเท่านั้น ซิงเกิลที่ 9 "คลิก" และซิงเกิลที่ 10 "สเต็ป" แต่งโดยเคแซด วางจำหน่ายเมื่อ 29 มกราคม ค.ศ. 2014 และ 16 เมษายน ค.ศ. 2014 ตามลำดับ ทั้งสองซิงเกิลนั้นใช้เป็นเพลงเปิดให้กับอนิเมะโทรทัศน์เรื่อง รักลวงป่วนใจ เมื่อ ค.ศ. 2014 คลาริสวางจำหน่ายอัลบั้มที่สามในชื่อ ปาร์ตีไทม์ เมื่อวันที่ 4 มิถุนายน ค.ศ. 2014 ซึ่งเป็นผลงานสุดท้ายของอลิซก่อนที่จะขอจบการศึกษาออกจากวงไป
หลังอลิซออกจากวง คลาราออกมาปฏิเสธข่าวลือว่า คลาริสอาจจะยุบวง นิตยสาร ลิสอนิ! ฉบับที่ 19 วางจำหน่ายเมื่อวันที่ 8 พฤศจิกายน ค.ศ. 2014 มีของแถมเป็นแผ่นซีดีเพลง "เคลียร์สกาย" ซึ่งร้องโดย คลาริส โดยมีสมาชิกคือ คลารา และคาเรน ซึ่งยังเรียนอยู่โรงเรียนมัธยมปลายเช่นเดียวกับคลารา
ประวัติ > ค.ศ. 2015–2019: อัลบั้มถัดมา การย้ายสังกัด และความสำเร็จอย่างต่อเนื่อง

คลาริสวางจำหน่ายซิงเกิลที่ 11 "บอร์เดอร์" เมื่อวันที่ 7 มกราคม ค.ศ. 2015 โดยใช้เป็นเพลงปิดให้กับอนิเมะเรื่อง ปกรณัมของหลอกหลอน เมื่อ ค.ศ. 2014 คลาริสแสดงสดในคอนเสิร์ต ลิสอิน! ไลฟ์-5 เมื่อวันที่ 25 มกราคม ค.ศ. 2015 ที่นิปปงบูโดกัง คลารา และคาเรนสำเร็จการศึกษาโรงเรียนมัธยมปลายเมื่อเดือนมีนาคม ค.ศ. 2015 ได้วางจำหน่ายอัลบั้มรวมเพลงอัลบั้มแรกชื่อ คลาริส: ซิงเกิลเบสต์เฟิร์สต์ เมื่อวันที่ 15 เมษายน ค.ศ. 2015 คลาริสวางจำหน่ายซิงเกิลที่ 12 "อาเนโมเนะ" (ญี่ปุ่น: アネモネ) เมื่อวันที่ 29 กรกฎาคม ค.ศ. 2015 โดยใช้เป็นเพลงปิดอนิเมะเรื่อง คลาสรูมไครซิส เมื่อ ค.ศ. 2015 คลาริสแสดงสดที่เซ็ปป์โตเกียวเมื่อวันที่ 31 กรกฎาคม ค.ศ. 2015 คลาริสวางจำหน่ายซิงเกิลที่ 13 "ปริซึม" เมื่อวันที่ 25 พฤศจิกายน ค.ศ. 2015 โดยใช้เป็นเพลงส่งเสริมครบรอบ 40 ปีของมาสคอตกิกิ และลาลาของซานริโอ
คลาริสวางจำหน่ายอีพีแรกของพวกเธอชื่อว่า สปริงแทร็กส์: ฮารุโนะอูตะ (ญี่ปุ่น: Spring Tracks -春のうた-) เมื่อวันที่ 2 มีนาคม ค.ศ. 2016 คลาริสวางจำหน่ายซิงเกิลที่ 14 "กราวิตี" เมื่อวันที่ 27 กรกฎาคม ค.ศ. 2016 โดยใช้เป็นเพลงปิดแรกของอนิเมะเรื่อง ควอลิเดียโคด เมื่อ ค.ศ. 2016 คลาริสวางจำหน่ายซิงเกิลที่ 15 "เคลเวอร์" ซึ่งร่วมร้องเพลงกับการ์นิเดเลีย เมื่อวันที่ 14 กันยายน ค.ศ. 2016 โดยใช้เป็นเพลงปิดที่สามของ ควอลิเดียโคด คลาริสวางจำหน่ายซิงเกิลที่ 16 "อะเกน" เมื่อวันที่ 30 พฤศจิกายน ค.ศ. 2016 โดยใช้เป็นเพลงประกอบของวิดีโอเกม อากิบะส์บีต
คลาริสวางจำหน่ายอัลบั้มที่สี่ในชื่อ แฟรีแคสเซิล เมื่อวันที่ 25 มกราคม ค.ศ. 2017 คลาริสแสดงคอนเสิร์ตเดี่ยวครั้งแรกที่นิปปงบูโดกังเมื่อวันที่ 10 กุมภาพันธ์ จากนั้นพวกเธอก็ย้ายไปอยู่ค่ายเพลงซาครามิวสิกภายใต้สังกัดโซนี่มิวสิกเอ็นเตอร์เทนเมนต์เจแปนในเดือนเมษายน คลาริสวางจำหน่ายซิงเกิลที่ 17 "ฮิโตริโกโตะ" (ญี่ปุ่น: ヒトリゴト; การพูดกับตัวเอง) เมื่อวันที่ 26 เมษายน โดยใช้เป็นเพลงเปิดของอนิเมะเรื่อง น้องสาวของผมคืออาจารย์เอโรมังกะ เมื่อ ค.ศ. 2017 คลาริสวางจำหน่ายซิงเกิลที่ 18 "ชิโอริ" เมื่อวันที่ 13 กันยายน โดยใช้เป็นเพลงปิดในปีสองของอนิเมะเรื่อง อวสานแห่งปกรณัม พวกเธอเปิดเผยใบหน้าในคอนเสิร์ตครั้งที่สองที่ศูนย์ประชุมแห่งชาติแปซิฟิโกโยโกฮามะ เมื่อวันที่ 16 กันยายน ค.ศ. 2017 พวกเธอปรากฏตัวที่อนิเมโลซัมเมอร์ไลฟ์ใน ค.ศ. 2017 พวกเธอปรากฏตัวครั้งแรกในงานประชุมอนิเมะต่างประเทศอนิเมะเฟสติวัลเอเชียที่สิงคโปร์ เมื่อเดือนพฤศจิกายน ค.ศ. 2017
คลาริสวางจำหน่ายซิงเกิลที่ 19 "พรีมาเลิฟ" เมื่อวันที่ 10 มกราคม ค.ศ. 2018 ในรูปแบบดิจิทัล และรูปแบบแผ่นเมื่อวันที่ 28 กุมภาพันธ์ โดยใช้เป็นเพลงปิดของอนิเมะเรื่อง บีตเลสส์ เมื่อ ค.ศ. 2018 คลาริสวางจำหน่ายซิงเกิลที่ 20 "เชียร์ส" เมื่อวันที่ 4 สิงหาคม ในรูปแบบดิจิทัล และรูปแบบแผ่นเมื่อวันที่ 15 สิงหาคม โดยใช้เป็นเพลงปิดของอนิเมะเรื่อง เซลล์ขยันพันธุ์เดือด เมื่อ ค.ศ. 2018 คลาริสวางจำหน่ายอัลบั้มที่ห้าในชื่อ แฟรีปาร์ตี เมื่อวันที่ 21 พฤศจิกายน
คลาริสวางจำหน่ายอีพีที่สอง ซัมเมอร์แทร็กส์: นัตสึโนะอูตะ (ญี่ปุ่น: Summer Tracks -夏のうた-) เมื่อวันที่ 14 สิงหาคม ค.ศ. 2019
ประวัติ > ค.ศ. 2020–2024: ครบรอบ 10 ปี เผยโฉมหน้า และการออกจากวงของคาเรน

คลาริสวางจำหน่ายซิงเกิลที่ 21 "อาลีเทีย / ซิกนัล" (ญี่ปุ่น: アリシア/シグナル) "บอร์เดอร์" เมื่อวันที่ 4 มีนาคม ค.ศ. 2020 โดยเพลง "อาลีเทีย" โดยใช้เป็นเพลงปิดของอนิเมะเรื่อง สาวน้อยเวทมนตร์ มาโดกะ บันทึกมากิอา เมื่อ ค.ศ. 2020 "ซิกนัล" ใช้เป็นเพลงอิมเมจของแอปเกมบนโทรศัพท์มือถือ บันทึกมากิอา แต่เดิม "ซิกนัล" วางจำหน่ายในรูปแบบดิจิทัลเมื่อวันที่ 13 สิงหาคม ค.ศ. 2019 คลารา และคาเรนเปิดเผยใบหน้าของพวกเธอในคอนเสิร์ตครบรอบ 10 ปีทางออนไลน์เมื่อเดือนตุลาคม ค.ศ. 2020 และในมิวสิกวิดีโอเพลง "คอนเน็ก" ซึ่งนำมาร้องใหม่ใน ค.ศ. 2022
คลาริสวางจำหน่ายซิงเกิลที่ 22 "ไฟต์!!" เมื่อวันที่ 17 กุมภาพันธ์ ค.ศ. 2021 โดยใช้เป็นเพลงปิดในปีสองของอนิเมะเรื่อง เซลล์ขยันพันธุ์เดือด
คลาริสวางจำหน่ายซิงเกิลที่ 24 "อะไลฟ์" เมื่อวันที่ 3 สิงหาคม ค.ศ. 2022 โดยใช้เป็นเพลงเปิดของอนิเมะเรื่อง ไลโคริส รีคอยล์
เมื่อวันที่ 8 มิถุนายน ค.ศ. 2023 คลาริสเผยแพร่เพลงคัฟเวอร์ของซิงเกิล "ซามิชิอิเนตไทเกียว" ของวิงค์ เมื่อ ค.ศ. 1989 ซึ่งมีการเรียบเรียงที่แทบจะเหมือนกับต้นฉบับทุกประการ มิวสิกวิดีโอมีโครงสร้างเป็นส่วนหนึ่งในรายการโทรทัศน์นับถอยหลังดนตรียุค 1980 ที่มีชื่อว่า เดอะเบสต์เท็น พร้อมด้วยพิธีกรที่มีหน้าตาคล้ายกับ ฮิโรชิ คูเมะ และเท็ตสึโกะ คูโรยานางิ คลาริสแสดงที่งานอนิเมะเฟรนส์ในบราซิลเมื่อเดือนกรกฎาคม
เมื่อวันที่ 1 กันยายน ค.ศ. 2024 คลาริสประกาศว่า คาเรนจะออกจากวงหลังทัวร์คอนเสิร์ต "คลาริสออทัมทัวร์ 2024" ซึ่งจัดตั้งแต่เดือนตุลาคมถึงเดือนพฤศจิกายน
ประวัติ > ค.ศ. 2025–ปัจจุบัน: เปิดตัวเอลลี และแอนนา

หลังคาเรนออกจากวงในเดือนพฤศจิกายน ค.ศ. 2024 คลาริสเริ่มต้นใหม่ด้วยสมาชิกสามคนที่งาน "ลิสอนิ! ไลฟ์ 2025" เมื่อวันที่ 25 มกราคม ค.ศ. 2025 โดยสมาชิกใหม่สองคน ได้แก่ เอลลี และแอนนา
ภาพลักษณ์

มีการให้ความสนใจเป็นอย่างมากกับเรื่องที่คลารา และอลิซเรียนอยู่ชั้นมัธยมต้นในช่วงเวลาที่พวกเธอเปิดตัว ตั้งแต่ตอนที่พวกเธอเผยแพร่เพลงคัฟเวอร์ลงบนนิโกะนิโกะก็มีหลายคนไม่เชื่อว่าพวกเธอเรียนอยู่มัธยมต้นจริง และยังมีความเห็นมากมายเกี่ยวกับเสียงที่ฟังดูเป็นผู้ใหญ่ของพวกเธอ ถึงอย่างนั้น คลารา และอลิซก็ถูกมองว่าเป็นเพียงเด็กสาวมัธยมต้นธรรมดา และในขณะที่เคแซดรู้สึกว่า ความน่าดึงดูดใจของพวกเธอส่วนใหญ่มาจากการที่พวกเธออยู่ชั้นมัธยมต้น เขายังรู้สึกว่าศักยภาพในอนาคตของพวกเธอก็มีส่วนสำคัญเช่นกัน คลาริสไม่เปิดเผยตัวตนต่อสาธารณะเพื่อไม่ให้มีผลกระทบต่อการเรียนของพวกเธอ และเพื่อเป็นการรักษาตัวตนของพวกเธอให้เป็นความลับ คลารา และอลิซไม่ได้บอกให้ใครรู้ (นอกเหนือจากครอบครัวของพวกเธอ) ว่าพวกเธอเดบิวต์เป็นศิลปิน คลาริสในช่วงมัธยมต้นและมัธยมปลาย ไม่เคยเผยแพร่รูปถ่ายของตัวเองต่อสาธารณะ แต่จะใช้การจ้างนักวาดภาพประกอบมาวาดภาพเหมือนแทน
เมื่อวาดภาพออกมา จะเห็นว่าคลาราสวมสิ่งของสีชมพูพาสเทล และสัญลักษณ์ภาพพระจันทร์เสี้ยว ส่วนอลิซสวมสิ่งของสีน้ำเงิน และสัญลักษณ์ดวงอาทิตย์ โดยมาจากความชอบส่วนตัวของพวกเธอ สำหรับคาเรน เมื่อวาดภาพแล้ว คาเรนจะสวมสิ่งของสีเขียวพาสเทล และมีการใช้รูปภาพดวงดาวเพื่อเป็นตัวแทนของเธอ หลังการเปิดตัวของเอลลี และแอนนา ทั้งสองคนใช้สีน้ำเงินและสีส้มเป็นสีประจำตัว
คลาริสเปิดเผยใบหน้าของพวกเธอครั้งแรกในคอนเสิร์ตเมื่อ ค.ศ. 2017 ที่แปซิฟิกโยโกฮามะ คลารา และคาเรนต่างก็เปิดเผยใบหน้าของพวกเธอในคอนเสิร์ตครบรอบ 10 ปีทางออนไลน์เมื่อ ค.ศ. 2020 ตั้งแต่นั้นมา ทั้งสองคนก็ปรากฏตัวด้วยตนเอง เช่น การร่วมงานกับเดอะเฟิร์สเทกใน ค.ศ. 2022 กับเพลง "คอนเน็กต์" และ "อะไลฟ์" และใน ค.ศ. 2024 กับเพลง "ฮิโตริโกโตะ"
สมาชิก

แต่เดิม คลาริสประกอบด้วยสมาชิกสองคน ได้แก่ คลารา และอลิซ ซึ่งพบกันที่โรงเรียนดนตรีในฐานะเพื่อนร่วมชั้น เมื่ออลิซออกจากวงใน ค.ศ. 2014 เพื่อมุ่งเน้นไปที่การเรียน คาเรน เพื่อนของคลาราซึ่งเป็นเพื่อนร่วมชั้นที่โรงเรียนดนตรีเดียวกัน ได้รับการเสนอชื่อจากคลาราให้เป็นสมาชิกคนที่สองของคลาริส 10 ปีต่อมา คาเรนออกจากวงใน ค.ศ. 2024 โดยอ้างถึงความปรารถนาของเธอที่จะแต่งงานและสร้างครอบครัว สมาชิกใหม่สองคนของคลาริส ได้แก่ เอลลี และแอนนา เปิดตัวเมื่อวันที่ 25 มกราคม ค.ศ. 2025
| --- | --- |
 สมาชิกปัจจุบัน คลารา (クララ) (ค.ศ. 2009–ปัจจุบัน)  เอลลี (エリー) (ค.ศ. 2025–ปัจจุบัน)  แอนนา (アンナ) (ค.ศ. 2025–ปัจจุบัน):  อดีตสมาชิก อลิซ (アリス) (ค.ศ. 2009–2014)  คาเรน (カレン) (ค.ศ. 2014–2024)
ผลงาน

บทความหลัก: รายชื่อผลงานของคลาริส
เบิร์ทเดย์ (2012)
เซคันด์สตอรี (2013)
ปาร์ตีไทม์ (2014)
แฟรีแคสเซิล (2017)
แฟรีปาร์ตี (2018)
พาร์เฟโทน (2022)
ไอริส (2024)
แหล่งข้อมูลอื่น

เว็บไซต์ทางการ (ในภาษาญี่ปุ่น)
เว็บไซต์ทางการของอลิซคลารา ที่ เวย์แบ็กแมชชีน (เก็บถาวร มีนาคม 14, 2013) (ในภาษาญี่ปุ่น)
คลาริสสตาฟฟ์ ที่เอกซ์ (ทวิตเตอร์)  (ในภาษาญี่ปุ่น)
ภาพวาดโดย ฮิโระ คันซากิ ของ "คลารา" (ซ้าย) และ "อลิซ" (ขวา) สำหรับซิงเกิล "ไอรอนี"
สงครามเย็น
การใช้คำ

สงครามเย็นเป็นภาวะอย่างหนึ่งที่ประเทศมหาอำนาจทั้ง 2 ฝ่ายต่างแข่งขันกัน โดยพยายามสร้างแสนยานุภาพทางการทหารของตนไว้ข่มขู่ฝ่ายตรงข้าม โดยประเทศมหาอำนาจจะไม่ทำสงครามกันโดยตรง แต่จะสนับสนุนให้ประเทศพันธมิตรของตนเข้าทำสงครามแทน หรือที่เรียกอีกอย่างหนึ่งว่าสงครามตัวแทน (proxy war) เหตุที่เรียก สงครามเย็น เนื่องจากเป็นการต่อสู้กันระหว่างมหาอำนาจ โดยใช้จิตวิทยา 

[ต้องการอ้างอิง]